Covid-19-statistieke: Meer as 1 200 nuwe infeksies(Argieffoto: Luca Sola/AFP) Nog 1 267 gevalle van Covid-19 is bevestig, wat die algehele syfer op 1 557 527 te staan bring, sê dr. Zweli Mkhize in sy daaglikse bywerking van die getalle. Tot dusver het 1 482 682 mense reeds van die virus herstel – die herstelkoers staan steeds op 95%. ŉ Bykomende 30 sterftes is aangeteken. Hiervan was een in die Oos-Kaap, vyf in die Vrystaat, 11 in Gauteng, vyf in KwaZulu-Natal en agt in Mpumalanga. Suid-Afrika se algehele sterftesyfer weens Covid-19 is nou 53 256. Net minder as 30 000 toetse vir Covid-19 is sedert die vorige verslag gedoen. Provinsie Sterftes Aktiewe gevalle Oos-Kaap 11 374 249 Vrystaat 3 722 1 525 Gauteng 10 418 2 405 KwaZulu-Natal 10 270 5 786 Limpopo 2 243 293 Mpumalanga 1 367 808 Noordwes 1 526 2 593 Noord-Kaap 840 3 003 Wes-Kaap 11 496 4 927 Totaal 53 256 21 589 Tot dusver is 288 406 gesondheidswerkers ingevolge die regering se Sisonke-program teen Covid-19 ingeënt.